Й.б.ү.а. 8683 фонд ( 1,3 млн һаҡлау берәмеге ; 2015 ) иҫәпләнә , уларҙа Өфө губернаһының , Бәләкәй Башҡортостандың , БАССР-ҙың партия һәм комсомол ойошмалары документтары , революцияла ( 1905 — 07 ) , революцияла ( 1917 ) , Граждандар һуғышында , Башҡорт милли хәрәкәтендә , сәйәси ойошмалар һәм хәрәкәттәрҙә , профессиональ союздарҙа , милли-мәҙәни берекмәләрҙә ҡатнашыусыларҙың хәтирәләре , шул уҡ З.Ш.Аҡназаровтың , Н.Асанбаевтың , З.А.Биишеваның , М.Ғ.Гәрәевтең , Т.Т.Күсемовтың , М.Кәримдең , Р.Ғ.Өмөтбаевтың һ.б. шәхси архивтары ( 70-кә яҡын фонд ) һаҡлана .